Tə wabadə bɔ ésīē profɛ́d dzóe á Bétɛl há, amú á há ó nə̄ Tə́mpɛl ǹkúkúmá, ó tɔ̄á fə dzǎl díé.” 14Ńdɔ̄ Ámos a ngáyalan Amasías, nyé ai nyé nâ: “Mǎngábə́ kig profɛ́d, tɔ mɔ̂n profɛ́d: mə ngábə́ ńtə́le biyə́m, mə tɔá fə ǹsíe məfúb. 15Ńdɔ̄ hḿ Ńtondôbə a ngánɔŋ ma, mə wulugu ai biyə́m á zud; Ǹtondôbə nyé ai ma nâ: Kódógō á sí, ó kə kɔ́bɔ̄ ai ayɔŋ dáma Ísraɛ̂l á dzwé dáma.” 16Vógólō hḿ ébúg Ńtondôbə, é wa wakɔ́bɔ̄ nâ: Tə wafudi Ísraɛ̂l anyǔ profɛ́d dóē á nyɔ́l, tə wakɔ́bɔ ai ndâ bod Ízag. 17Asú tē hḿ Ńtondôbə ǎ kɔ́bɔ̄ nâ: “Nyɔ ńgál a yi sámā á dzāl étē hā, ńdɔ̄ fə bâyi tsíg bə̄ndómán bóe ai bəngɔn bóe, bə́ mān fə kabǎn sí dzoe; wǎmēn ō kə́ə́ wú ézā ńnam á éboe étē, Ísraɛ̂l a kódó á sí dzīé , a kə́lə́ á məkaban.”